এডিট-আ-থন
এডিট-আ-থন (ইংরেজি: Edit-a-thon; অনেক সময় এডিটাথনও লেখা হয়) একটি ইভেন্ট, যাতে উইকিপিডিয়া, ওপেনস্ট্রিটম্যাপ, স্থানীয় উইকি ইত্যাদি অনলাইন সম্প্রদায়ের সম্পাদকগণ সম্পাদনা করার মাধ্যমে কোনো নির্দিষ্ট বিষয়ের নিবন্ধ বা কন্টেন্টগুলোর মানোন্নয়ন করে থাকেন। এডিট-আ-থন শব্দটি ইংরেজি "এডিট" (সম্পাদনা) এবং "ম্যারাথন" শব্দের সমন্বয়ে গঠিত। এটি সশরীরে, অনলাইনে অথবা উভয়ের সমন্বয়ে হতে পারে। সশরীরে না হলে একে সাধারণত "ভার্চুয়াল এডিট-আ-থন" বা "অনলাইন এডিট-আ-থন" বলা হয়।